CELEX: C2006/326/159
Language: da
Date: 2006-12-30 00:00:00
Title: Sag T-334/06: Sag anlagt den 29. november 2006 — Kommissionen mod Northumbrian Water

30.12.2006   
            
            
               DA
            
            
               Den Europæiske Unions Tidende
            
            
               C 326/78
            
         Sag anlagt den 29. november 2006 — Kommissionen mod Northumbrian Water
   (Sag T-334/06)
   (2006/C 326/159)
   Processprog: engelsk
   Parter
   
      Sagsøger: Kommissionen for De Europæiske Fællesskaber (ved R. Lyal, som befuldmægtiget)
   
      Sagsøgt: Northumbrian Water Ltd (Durham, Det Forenede Kongerige)
   Sagsøgerens påstande
   
               —
            
            
               Northumbrian Water Ltd. tilpligtes:
               
                           —
                        
                        
                           at betale Kommissionen et beløb på 561 732,65 EUR, der svarer til en hovedstol på 443 307,67 EUR med tillæg af 10 922,84 EUR i morarenter til en rentesats på 4,75 % lagt til det oprindeligt skyldige beløb (456 159,71 EUR) for perioden mellem den 1. juli 2002 og den 31. december 2002, 99 795,87 EUR i morarenter til en rentesats på 6,75 % lagt til dette oprindelige beløb for perioden mellem 1. januar 2003 og 28. marts 2006, samt 17 790,00 EUR i morarenter beregnet på grundlag af den nye hovedstol til en rentesats på 6,75 % for perioden mellem den 29. marts 2006 og den 31. oktober 2006
                        
                     
                           —
                        
                        
                           at betale 81,98 EUR pr. dag i renter fra den 1. november 2006 og til fuld tilbagebetaling sker
                        
                     
                           —
                        
                        
                           at betale sagens omkostninger.
                        
                     
         Søgsmålsgrunde og væsentligste argumenter
   Det Europæiske Fællesskab, repræsenteret ved Kommissionen, indgik i 1997 kontrakt med bl.a. sagsøgte med henblik på gennemførelsen af projektet »Generation of electricity by the LR-gasification of dried undigested sewage sludge« (Elproduktion ved hjælp af LR-forgasning af tørret ikke-nedbrudt spildevandsslam) i forbindelse med Fællesskabets aktiviteter inden for ikke-nuklear energi (1).
   I 2000 meddelte sagsøgte Kommissionen, at selskabet pga. forøgede omkostninger havde besluttet at ophæve kontrakten. Kommissionen bedømte det udførte arbejde og fandt, at det svarede til projektets udformningsfase. Kommissionen forsøgte derfor uden held at tilbagesøge de af de til sagsøgte ydede forudbetalinger, som oversteg det forventede beløb for udformningsfasen, dvs. projektets første fase.
   Til støtte for søgsmålet har Kommissionen gjort gældende, at den i medfør af kontraktens almindelige betingelser ikke er forpligtet til at betale mere for udformningsfasen end beløbet i henhold til kontrakten, og at en overførsel af budgetmidler mellem udgiftskategorier ikke er mulig mellem projektets forskellige faser.
   
      (1)  Rådets beslutning 94/806/EF af 23.11.1994 om et særprogram for forskning og teknologisk udvikling, herunder demonstration, inden for ikke-nuklear energi (1994-1998) (EUT L 334, s. 87).